बदलापूर येथे दरमहा होणाऱ्या एक दिवसीय यज्ञासह महाराष्ट्रातील आणि उर्वरित भारतातील विविध क्षेत्री एक, तीन आणि सात दिवसीय सामूहिक यज्ञांचे यशस्वी आयोजन देखील सद्गुरु बापट गुरुजींनी केले. ह्यामध्ये कल्याण, मुंबई, खोपोली, नागोठणे, भिवंडी, ठाणे, डहाणू, बडोदे, पेण, रत्‍नागिरी, गणपतीपुळे, मिरज, दिल्ली, अहमदाबाद (गुजरात), अकलूज, जळगाव, आंबेजोगाई, चित्रकूट (मध्यप्रदेश), हरिद्वार, नैमिषारण्य,पुष्कर, कुरुक्षेत्र ह्यांसोबतच हिमालयातील चारधाम - गंगोत्री, यमुनोत्री, केदारनाथ आणि बद्रीनाथ तसेच पंचप्रयाग - रुद्रप्रयाग, विष्णुप्रयाग, कर्णप्रयाग, नंदप्रयाग आणि देवप्रयाग ह्याशिवाय नर्मदा मय्याच्या किनाऱ्यावरील ओंकारेश्वर, हुशंगाबाद, महेश्वर, बडवानी, भालोद, तिलकवाडा, प्रकाशा, अमरकंटक, नेमावर, मोतीकोरल अशा अनेक तीर्थक्षेत्रांचा समावेश आहे. महाराष्ट्रातील कोल्हापूर, माहूर, वणी आणि तुळजापूर अशा साडेतीन शक्तिपीठांसह, नरसोबाची वाडीकेडगाव, गरूडेश्वर अशी महाराष्ट्रातील आणि महाराष्ट्राबाहेरील अनेक दतस्थाने येथेसुद्धा सामुहिक यज्ञ आयोजित करण्यात आले आहेत. 
विविध तीर्थक्षेत्री जाऊन यज्ञसाधना करण्यामागचा उद्देश विशद करताना ते म्हणत की, "त्या पवित्र स्थळी असलेल्या तपोलहरी ग्रहण करण्यासाठी आवश्यक असणारी ऊर्जा तिथे स्वकष्टाने निर्माण केली पाहिजे, त्यासाठी शक्तिनिर्मितीचा यथोचित प्रयत्‍न करणे हाच मुख्य हेतू जर प्रत्येक तीर्थयात्रेत असेल तर साधकांकडून उत्तम तप घडते. तपाने माणसाची पत सुधारते, प्रत उंचावते."

जन्म, शिक्षण आणि आध्यात्मिक पार्श्वभूमी
ज्ञानोपासना - ग्रंथ परिचय
विविध तीर्थस्थळी जाऊन यज्ञसाधना
बापट गुरुजी लिखित / संकलित पुस्तके